ในหลวง โปรดเกล้าฯ “พล.อ.อภิรัชต์” เป็นรองผู้อำนวยการทรัพย์สินพระมหากษัตริย์
ในหลวง โปรดเกล้าฯ "พล.อ.อภิรัชต์ คงสมพงษ์" เป็นรองผู้อำนวยการทรัพย์สินพระมหากษัตริย์
ในหลวง โปรดเกล้าฯ "พล.อ.อภิรัชต์ คงสมพงษ์" เป็นรองผู้อำนวยการทรัพย์สินพระมหากษัตริย์
18 พ.ย. 2563

วันที่ 18 พ.ย.2563 เว็บไซต์ ราชกิจจานุเบกษา ได้เผยแพร่ ประกาศ แต่งตั้งรองผู้อำนวยการทรัพย์สินพระมหากษัตริย์ มีใจความว่า
พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าโปรดกระหม่อมให้ประกาศว่า
บัดนี้ ทรงพระราชดำริว่า สมควรแต่งตั้ง พลเอก อภิรัชต์ คงสมพงษ์ เป็น รองผู้อำนวยการทรัพย์สินพระมหากษัตริย์ เพื่อความเหมาะสมและเป็นประโยชน์ในการบริหารกิจการของสำนักงานทรัพย์สินพระมหากษัตริย์
อาศัยอำนาจตามความในมาตรา 6 มาตรา 7 และมาตรา 8 แห่งพระราชบัญญัติ จัดระเบียบทรัพย์สินพระมหากษัตริย์ พ.ศ.2561 จึงทรงพระกรุณาโปรดเกล้าโปรดกระหม่อม แต่งตั้ง พลเอก อภิรัชต์ คงสมพงษ์ เป็น รองผู้อำนวยการทรัพย์สินพระมหากษัตริย์
ทั้งนี้ ตั้งแต่บัดนี้เป็นต้นไป
ประกาศ ณ วันที่ 18 พฤศจิกายน พุทธศักราช 2563 เป็นปีที่ 5 ในรัชกาลปัจจุบัน
